  Наталья Тетерина 22-тӥ инвожое, Буре ваён но куректон нуналэ, Ижкар «Свеча памяти» огъяросси акцие пыриськоз. Со улсын егитъёслэн но мер огазеяськонъёслэн ёзчиоссы, Быдӟым Атыкай ожын быремъёсты буре вайыса, сюсьтылъёс ӝуатозы. Ужрад Ялан ӝуась тыл дорын 4 часын ӵукна ортчоз, ивортэ Удмуртиысь дышетонъя но тодосъя министерстволэн пресс-службаез. Кызьы шуэмын ивортонын, Вормонлэн сквераз та нуналэ мукет но ужрадъёс ортчозы. Кылсярысь, 9 часын Ялан ӝуась тыл доры доры сяська понон радъяськоз. Нош 10 часын «Что такое Родина?» ужрад улсын вань мылкыд карисьёс историяя шудонэ пыриськыны быгатозы. Солэн радлыкез но куронъёс историысь учыръёсъя но ветеранъёслэн тодэ ваёнъёссыя лэсьтэмын. Озьы ик 10 часын Вормонлэн сквераз эшшо одӥг огъяросси акция ортчоз. «Красная гвоздика» ужрадэ пыриськыны мылкыд карисьёс котькӧня коньдон сётозы но со понна буре ваён тодметэз — горд гвоздикаез — басьтозы. Вань люкам коньдон ожгар ужрадъёсысь ветеранъёслы юрттон фондэ мыноз. Тегъёс: Ижкар Удмуртия Мерлык БыдӟымАтыкайож буреваён  